《次韵杜安行嘉陵春日书事十首》
宋代·郭印

举世趋昏浊，前贤慕独清。
低回从客笑，怀卷待时平。
彭泽非难学，菟裘且旋营。
乐哉莘野趣，功业在深耕。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。